laion/Wikipedia-Exotic huggingface dataset:
Siimu Loogma

Siimu Loogma (21. mai 1947 Tallinn – 4. august 2011 Tartu) oli Eesti poliitik. Ta lõpetas aastal 1970 Tallinna Polütehnilise Instituudi elektroonikainsenerina ja aastal 1975 Tartu Riikliku Ülikooli psühholoogina. Ta töötas Eesti Näituste AS-i arengudirektorina, paar viimast aastat nõunikuna. Loogma kuulus 17. juulist 2002 Eestimaa Rahvaliitu. Ta oli Rahvaliidu aseesimees. Aastal 2002 kandideeris ta kohalikel valimistel Tallinnas ringkonnas nr. 7 (Pirital), kuid ei osutunud valituks. Aastal 2005 kandideeris ta kohalikel valimistel Tallinnas ringkonnas nr. 7 (Pirital) Sotsiaaldemokraatliku Erakonna nime all (Sotsiaaldemokraatlik Erakond ja Eestimaa Rahvaliit moodustasid valimisliidu), kuid ta ei osutunud valituks. Aastal 2007 kandideeris ta Riigikogu valimistel, kuid ei osutunud valituks. Aastal 2009 kandideeris ta kohalikel valimistel Tallinnas ringkonnas nr. 7 (Pirital) Erakond Eestimaa Rohelised nimekirjas, kuid ei osutunud valituks. 4. augustil 2011 uppus ta Emajõkke. Siimu Loogma oli abielus, tal on täiskasvanud poeg ja tütar. http://www.vvk.ee/varasemad/k02/kandidaadid/3426.html http://www.vvk.ee/varasemad/k05/kandidaadid/3368.html http://www.vvk.ee/varasemad/r07/kandidaadid/438.html http://www.vvk.ee/?id=12449&code=0784&dcode=7&cid=6862 Neljapäeval Emajões uppunud mees oli Rahvaliidu aseesimees Siimu Loogma Siimu Loogma[alaline kõdulink]
532

◄ | 5. sajand | 6. sajand | 7. sajand | ► ◄ | 500. aastad | 510. aastad | 520. aastad | 530. aastad | 540. aastad | 550. aastad | 560. aastad | ► ◄◄ | ◄ | 528 | 529 | 530 | 531 | 532 | 533 | 534 | 535 | 536 | ► | ►► 532. aasta (DXXXII) oli Juliuse kalendri järgi liigaasta, mis algas neljapäeval. Arvu 532 on selle aasta tähistamiseks kasutatud alates varakeskajast, kui Euroopas sai valdavaks Anno Domini ajaarvamine. 13. jaanuar – Konstantinoopolis puhkes Nika ülestõus. 28. jaanuar – Nika ülestõusu lõpp. 23. veebruar – Konstantinoopolis hakati ehitama Hagia Sophia kirikut. Vana-Rooma konsuliteks olid Flavius Lampadius ja Orestes. ... 17. oktoober – Bonifatius II, paavst Hypatius, Bütsantsi vastukeiser
Uus-Hispaania asekuningriik

Uus-Hispaania asekuningriik (hispaania Nueva España) sai alguse Mehhiko vallutamisega Hernán Cortési poolt aastatel 1519–1521. Vallutatud territooriumist loodi asekuningriik 1535 ning sellega rajas Hispaania oma esimese asunduse väljaspool Kuubat ja Hispañola saart. Uus-Hispaania alla kuulus kogu Hispaania Ameerika Panamast põhja pool. Kuid see lagunes, kui Mehhiko sai iseseisvaks. Mehhiko iseseisvumine sai alguse Miguel Hidalgo y Costilla algatatud revolutsiooniga aastal 1810. Asekuningriiki juhtis asekuningas. Asekuninga puudumisel (ainult asekuningas määrati ametisse Hispaania kuninga poolt, ja see võis vahel aega võtta) tegi seda Audiencia. Audiencia (või Audencia) oli valitsuskohus, mis koosnes kohtunikest, süüdistajast ja teistest ametnikest, kes töötasid asekuninga, kindralkapteni või presidendi juhtimisel. Uus-Hispaania asevalitsejate loend Hispaania-Florida Hispaania-Louisiana
Al-Yābis

Al-Yābis on kahe vadi nimi Jordaanias: Al-Yābis Irbidi kubernerkonnas Al-Yābis Al-Karaki kubernerkonnas
Juan Mata

Juan Manuel Mata García (sündinud 28. aprillil 1988 Burgoses) on Hispaania jalgpallur, kes mängib Türgi kõrgliigaklubis Galatasaray poolkaitsjana. Juan Mata jalgpallikarjäär algas klubis Real Oviedo, 15-aastaselt kolis aga jalgpallur Madridi Reali akadeemiasse. 2007. aastal ostis ta Valencia CF, kus sai Juan Mata põhikoosseisu mängijaks. 28. märtsil 2008 lõi poolkaitsja kaks väravat Copa del Rey poolfinaalmängus Barcelonaga, kindlustades Valencia koha finaalis. Finaalis Getafega avas Juan Mata juba 4. minutil skoori ja Valencia võitis mängu 3:1. Suvel 2011 liitus Mata Londoni Chelseaga, üleminekusumma oli 28 miljonit eurot. 27. augustil 2011 oma esimeses mängus Chelsea meeskonnas lõi Juan Mata värava Norwich Cityle. Juan Mata valiti Chelsea aasta jalgpalluriks aastatel 2012 ja 2013. Kui suvel 2013 sai Chelsea peatreeneriks José Mourinho, pääses Mata vähem väljakule ning jaanuaris 2014 müüdi ta Manchester Unitedisse 37,1 miljoni naelsterlingi eest. Copa del Rey (1): 2007–08 FA Cup (1): 2011–12 UEFA Meistrite Liiga (1): 2011–2012 UEFA Euroopa Liiga (1): 2012–2013 FA Cup: 2016 EFL Cup: 2016–17 FA Community Shield: 2016 UEFA Euroopa Liiga: 2016–17 Maailmameistrivõistlused 2010. aasta MM, 1. koht Euroopa meistrivõistlused 2012. aasta EM, 1. koht Chelsea aasta jalgpallur (2): 2011–12, 2012–13 Ametlik koduleht
Hindustani keel

Hindustani keel on peamiselt India põhjaosas ja Pakistanis räägitav indoeuroopa keelkonna indoiraani harusse kuuluv india keel. Hindustani keelt räägib emakeelena üle 240 miljoni inimese. Teise keelena räägib hindustani keelt umbes 165 miljonit inimest. Hindustani keelel on kaks kirjakeelt: hindi keel on India ametlik keel, urdu keel on Pakistani ametlik keel.
Tartu Postimees

Tartu Postimees on piirkondlik ajaleht, mille paberväljaanne ilmub ajalehe Postimees lisana. Tartu Postimeest annab välja AS Postimees Grupp ning seda levitatakse peamiselt Tartus, Tartu- ja Jõgevamaal. Tartu Postimehe toimetus asus kuni 2016. aastani aadressil Gildi 1, praegu on toimetuse aadress Ülikooli 2a. Postimehe toimetuse Tallinna kolimisest kuni 2015. aastani oli lehe peatoimetaja Vahur Kalmre. 13. aprillist 2015 kuni 31. maini 2017 juhtis toimetust Tiina Reinart. Alates 1. juunist 2017 on Tartu Postimehe peatoimetaja Rannar Raba. Tartu Postimees AS Postimees Grupp koduleht
Danny Philip

Danny Philip (sündinud 5. augustil 1953) on Saalomoni Saarte poliitik, 25. augustist 2010 11. novembrini 2011 Saalomoni Saarte peaminister. Aastatel 1995–1996 ning juulist 2000 kuni juunini 2001 oli ta välisminister. Ta oli aastatel 1997–2000 Rahva Progressiivse Partei esimees, seejärel asutas Demokraatliku Reformipartei, mille põhieesmärk on riigi põhiseaduse reformimine. Reformipartei liidrina valiti ta pärast 2010. aasta parlamendivalimisi peaministriks. Ta on hariduselt inglise keele õpetaja. Danny Philip kuulus parlamenti aastatel 1984–2001 ning on uuesti parlamendi liige alates 2010. aastast. "Solomons Islands get new PM weeks after election" BBC, 25. august 2010 "Philip elected new Solomons PM" Associated Press, 25. august 2010 "Party vows to reform constitution" Island Sun, 12. juuli 2010 "New PM dedicates win to late mum". Originaali arhiivikoopia seisuga 25. märts 2012. Vaadatud 31. augustil 2011. Steve Abana or Danny Philip for PM Solomon Star: Philip lays bare policies on major issues
Nikola Gruevski

Nikola Gruevski (sündinud 31. augustil 1970 Skopjes) on Põhja-Makedoonia poliitik, kes oli 27. augustist 2006 kuni 18. jaanuarini 2016 Makedoonia peaminister. Nikola Gruevski on õppinud majandusteadust ja töötanud rahanduse alal. Ta on alates 2003. aastast kristlik-demokraatliku partei VMRO-DPMNE esimees. Aastatel 1999–2002 oli ta rahandusminister. Elulugu valitsuse lehel
Kafue jõgi

Kafue jõgi on jõgi Sambias, Zambezi jõe lisajõgi. Jõe pikkus on 960 km ja valgla pindala 155 000 km². Kafue saab alguse soiselt alalt 1350 meetri kõrgusel platool Kongo DV piiri lähedal ja suubub Zambezisse Chirundu lähedal. Jõgi voolab valdavalt põhjast lõunasse, läbi Copperbelti kaevanduspiirkonna ja Kafue rahvuspargi. Kafue kaldal asuvad muu hulgas Kafue ja Kitwe. Jõe vett kasutatakse laialdaselt põldude niisutuseks. Jõele on rajatud Itezhi-Tezhi ja Kafue Gorge'i pais.
Kafue

Kafue on linn Sambias Lusaka provintsis. Linna geograafilised koordinaadid on 15° 45′ S, 28° 11′ E. Kafue asub Lusakast Livingstone'i viiva maantee ja raudtee ääres. Kafue sai nime Kafue jõe järgi, mille kaldal linn asub. 2000. aasta rahvaloenduse järgi elas linnas 45 890 inimest. Linnas tegutsevad muu hulgas toiduainete-, keemia-, naha- ja tekstiilitööstuse ettevõtted. World Gazetteer
Malta pistrik (film 1941)

"Malta pistrik" (inglise "The Maltese Falcon") on 1941. aastal linastunud Ameerika Ühendriikide film noir, mille lavastas režissööridebüüdi teinud John Huston. Linateos põhineb Dashiell Hammetti samanimelisel romaanil. 1989. aastal tunnistati film kultuuriliselt oluliseks ning võeti USA Kongressi raamatukogu National Film Registrysse. Humphrey Bogart – Sam Spade Mary Astor – Brigid O'Shaughnessy Gladys George – Iva Archer Peter Lorre – Dr. Joel Cairo Barton MacLane – politseileitnant Dundy Lee Patrick – Effie Perrine Sydney Greenstreet – Kasper Gutman Ward Bond – politseiseersant Tom Polhaus Jerome Cowan – Miles Archer Elisha Cook, Jr. – Wilmer Cook James Burke – Luke Murray Alper – Frank Richman John Hamilton – Bryan Walter Huston – kapten Jacobi 1942. aastal oli "Malta pistrik" nomineeritud kolmele Oscarile, sealhulgas ka parima filmi kategoorias, kuid ei võitnud neist ühtegi. 1001 filmi mida elu jooksul peab nägema. Varrak 2004, lk 176 Titles.[alaline kõdulink] U.S. National Film Registry Films Selected to The National Film Registry, Library of Congress 1989-2008. National Film Preservation Board. Library of Congress Nominees and Winners. Oscar Legacy. Academy of Motion Picture Arts and Sciences Malta pistrik (film 1941) andmebaasis TCM Movie Database (inglise keeles) "Malta pistrik (film 1941)" andmebaasis Box Office Mojo (inglise) The Maltese Falcon (1941). AllRovi Kritik von Michael Denks zu "Die Spur des Falken". zelluloid.de Мальтийский сокол (The Maltese Falcon) Джон Хьюстон, 1941. Энциклопедия фильмов (Жак Лурселль)
Edgar Haavik

Edgar Haavik on olnud kahe eesti sporditegelase nimi: Edgar Haavik vanem (1932–2010), Eesti matkasportlane Edgar Haavik noorem (sündinud 1954), Eesti võrkpallitreener ja sporditegelane
Anette Uluots

Anette Uluots (sündinud Anette Tobber; 26. juuni 1901 Vana-Tänassilma vald, Viljandimaa – 9. juuni 1995 Stockholm) oli Jüri Uluotsa abikaasa. Ta õppis aastail 1921–1926 (lõpetas) Tartu Ülikoolis õigusteadust, abiellus 12. juunil 1926 Jüri Uluotsaga. Nende lapsed olid Viia Uluots-Wiget ja Erik Uluots. 1944. aastal põgenes ta Rootsi. Pärast Jüri Uluotsa surma abiellus ta 1949. aastal rootsi ajaloolase, major Folke Wernstedtiga. Läänemaa Muuseum ERA.4408.1.4
August Kruuv

August Kruuv (29. jaanuar 1899 Kirepi vald, Tartumaa – 1968) oli eesti laevaomanik ja -ehitaja. Ta teenis vabatahtlikuna Vabadussõjas. August Kruuvile kuulus neli lotja ja kolm mootorpaati. 1936. aastal alustas ta mootorpaadi Tempo ehitamist, mis pidi valmima tema poja Hando Kruuvi sünni ajaks ja lasti vette 2. mail 1937. 1939. aastal valmis teine mootorpaat Koidula. 1940. aastal lasi nõukogude võim tema laevad konfiskeerida. [1]
Eksam

Eksam (ladina examen 'läbikatsumine, uurimine') on teadmiste, oskuste ja vilumuste kontrollimine ning hindamine. Sageli seostatakse eksameid õppeasutustega, näiteks koolidega. Pidevast hindamisest erinevalt annab eksam õpitulemuste koondhinnangu. Eksami sooritajat nimetatakse eksaminandiks ja eksami korraldajat või hindajat eksamineerijaks. Eksaminand vastab eksamineerija esitatud küsimustele kas suuliselt, kirjalikult või teeb mingisuguse praktilise töö. Kulude kokkuhoiuks ja eksmineerija isikust vähem sõltuva hindamistulemuse saamiseks kasutatakse ka valikvastustega teste. Valikvastustega eksameid on lihtne arvuti abil korraldada. Näiteks kasutati juba 1965 (?). aastal Tallinnas liikluseksamil lihtsamat elektrilist eksamimasinat, kus tuli kümnele küsimusele valida õige vastus nelja valikvastuse seast. Enne eksamimasina kasutusele võtmist kasutati 8 x 8 ruudustikku, kuhu eksaminand pidi märkima ristiga õiged vastused. Märgitud vastuste kontrollimiseks kasutati trafaretti ehk šablooni, mis kujutas endast plaati, kus õigete vastuste kohal olid augud. See plaat asetati täidetud vastuste lehele, et eristada õiged ja valed vastused. TEA entsüklopeedia 6. köide, 2011.
Närvivalu

Närvivalu ehk neuralgia on ühe või mitme närvi valu. Närvivalu ei ole seotud valuretseptorite ärrituse, vaid närvi funktsiooni või struktuuri kahjustusega. RHK-10-s kodeeritakse närvivalu koodiga M79.2. Kolmiknärvi põletikku esineb 4% elanikest (4–8 mln inimest üle maailma). Sageli jääb see eluaegseks haiguseks, millest ei saagi vabaneda. Kolmiknärvi neuralgiale on iseloomulik hootine, tugev, torkav, 30–60sekundiline ühepoolne näovalu kolmiknärvi ühe või kahe haru piirkonnas näol, põsel, meelekohas ja kõrva juures. Valuhood esinevad enamasti kobaratena. Naha, limaskesta ja hammaste ärritamisel puudutuse, mälumise, rääkimise või neelatamisega stimuleeritakse vastavaid päästikpunkte.  Ravi oleneb sellest, kas närvivalu põhjus on teada. Selleks võib olla näiteks hambajuurepõletik, vöötohatis vm. Enamasti on aga põhjus selgusetu ja siis määratakse patsiendile ravim, mille toimeaine on karbamasepiin ja mis toimib 80% juhtudest. Kasutusel on ka teisi närviimpulssi mõjutavaid ravimeid. Kirurgilist ravi kohaldatakse ainult kontrollimatu valu korral, mis ei allu ravimitele. Kolmiknärvi neuralgiat põdevate inimeste päeva tähistatakse 7. oktoobril, mil on kombeks valgutada kõrghooned sinise valgusega. 2015. aastal osales selles aktsioonis ka Tallinna Teletorn. [viide?]
Kolmiknärv

Kolmiknärv ehk V peaajunärv ehk viies kraniaalnärv ehk 5. kraniaalnärv (ladina keeles nervus trigeminus [V], nervus trigeminus) on paljude kesknärvisüsteemiga loomadel kraniaalnärvide hulka liigitatud seganärvide paar. Kolmiknärv on paarisnärv ja innerveerib vastavalt vasakut või paremat näo poolt. Kolmiknärvide areng, anatoomia, morfoloogia ja patoloogia võivad erineda nii liigiti kui indiviiditi. Madude kolmiknärvidega seotut on vähe uuritud. Arvatavasti osalevad kolmiknärvi harud tunnetuse, valu- ja temperatuuriretseptorite toimimises. Osadel madudel, lõgismadudel, pärisboalastel (silehuulboa, puuboa, Sanzinia), püütonlastel ja aafrikarästikutel innerveerib kolmiknärv termolokatsioonielundit. Inimestel lähtuvad kolmiknärvid ajusillast. Sensoorsed harud, mis on kolmiknärviganglioni (ganglion trigeminale) neuronite perifeersed jätked, kulgevad näopiirkonda. Ganglionist lähtuvad 3 suurt haru: ülalõuanärv (n. maxillaris), alalõuanärv (n. mandibularis) ja silmanärv (n. ophthalmicus). Ülalõuanärv innerveerib ülalõuga koos hammaste, kõrvalurgete ja vastavate nahapiirkondadega. Alalõunärv innerveerib alalõuga koos hammaste ja vastavate nahapiirkondadega. Silmanärv innerveerib ninaselga ja pealage kuni silmadeni. Kolmiknärvi motoorsed harud kulgevad mälumislihastele. "Meditsiinisõnastik" 358:2004. Walter Nienstedt, Osmo Hänninen, Antti Arstila, Stig-Eyrik Björkqvist. "Inimese füsioloogia ja anatoomia", Werner Söderström Osakeyhtiö, Kirjastus Medicina, 6 trükk, lk 542, 2011, toimetaja Georg Loogna, tõlkija Heli Kõiv, keeletoimetaja Tiiu Sulsenberg, ISBN 9985-829-36-0. Sissekanne Terminologia Anatomica-s, A14.2.01.012: Nervus trigeminus [V]. Kolmiknärv Sissekanne Nomina Anatomica Veterinaria-s, Nervus trigeminus. Kolmiknärv, lk 127, 5th ed, 2012
Metsvits (perekond)

Metsvits (Lysimachia) on rohttaimede perekond nurmenukuliste sugukonnast mürsiineliste alamsugukonnast. Perekonda kuulub umbes 200 liiki. Valdavalt kasvavad need põhjapoolkeral. Metsvitsa perekonna liigid on sageli lopsaka kasvuga ning neil on kollased õied. Nad eelistavad niiskeid kasvukohti. Perekond on nimetuse saanud legendaarse Sitsiilia kuninga Lysimahhose järgi, kes olevat legendi kohaselt taltsutanud metsiku härja, söötes talle metsvitsa. Lysimachia nummularia – roomav metsvits Lysimachia thyrsiflora – ussilill Lysimachia vulgaris – harilik metsvits Lysimachia asperulifolia Lysimachia atropurpurea – tõmmu metsvits Lysimachia ciliata – ripsmeline metsvits Lysimachia clethroides - longus metsvits Lysimachia congestiflora – rippuv metsvits Lysimachia daphnoides Lysimachia fraseri Lysimachia filifolia Lysimachia hillebrandii Lysimachia iniki Lysimachia lydgatei Lysimachia maxima Lysimachia minoricensis – kirjulehine metsvits Lysimachia nemorum - salu-metsvits Lysimachia pendens Lysimachia punctata - täpiline metsvits Lysimachia quadrifolia – männas-metsvits Lysimachia scopulensis Lysimachia sertulata Lysimachia terrestris Lysimachia venosa Lysimachia verticillaris rannikas Lady Bird Johnson Wildflower Center, Native Plant Information Network (NPIN)
Rudolf Prants

Rudolf Prants (1903 Peterburi kubermang – 12. juuli 1972) oli NSV Liidu sõjaväelane ja riikliku julgeoleku ohvitser, Eesti NSV SARK-i Tartu Linnaosakonna ülem (1944). Rudolf Prants sündis 1903. aastal Venemaal Peterburi kubermangus. Tema vanemad olid pärit Võrumaalt. Rudolf Prants astus ÜK(b)P-sse 1925. aastal ja omandas Nõukogude sõjakoolis kõrgema sõjaväelise hariduse. 1939. aastal asus R. Prants tööle NSV Liidu Siseasjade Rahvakomissariaati ning saadeti 1940. aastal koos baasidelepinguga NSV Liidu baasidesse saadetud Nõukogude vägedega Eestisse, kus tegutses Tartus ja Tallinnas asunud 65. üksiku laskurkorpuse juures SARK-i eriosakonna tõlgina, kuna valdas eesti ja soome keelt, ning hiljem juba operatiivvoliniku abina. 1940. aastal määrati R. Prants 22. Eesti Territoriaalse Laskurkorpuse 182. Eesti laskurdiviisi SARK-i eriosakonna operatiivvolinikuks Tartus ja alates 1941. aasta märtsist 22. laskurkorpuse 180. Eesti laskurdiviisi SARK-i eriosakonna ülemaks. R. Prants osales Teise maailmasõja alguses koos 22. Eesti Territoriaalse Laskurkorpusega Leningradi rinde lahingutes, kuid evakueeriti raske haiguse tõttu tagalasse. Teise maailmasõja ajal tegutses R. Prants NSV Liidu SARK-i Novosibirski valitsuse allüksustes. Pärast Nõukogude vägede Eestisse jõudmist määrati R. Prants 1944. aasta septembris Eesti NSV SARK-i Tartu Linnaosakonna ülemaks. Aastatel 1945–1949 oli R. Prants Tallinnas asuva Eesti NSV Siseministeeriumi Ohvitseridekooli ülema asetäitja. 1949. aastal määrati R. Prants Eesti NSV Siseministeeriumi Miilitsavalitsuse ülema asetäitjaks. Alampolkovnik R. Prants vabastati 1954. aastal haiguse tõttu teenistusest. http://www.kalmistud.ee/haudi?filter_maetud_eesnimi=rudolf&filter_maetud_perenimi=prants&action=maetud&popup=0&yldotsing=1&filter_maetud_kalmistu=[alaline kõdulink] kalmistud.ee ERAF, f. 1 SM, n. 1, s. 18666. Pearu Kuusk, Vabastajad või vallutajad? Siseasjade Rahvakomissariaadi Tartu Linnaosakonna tegevusest 1944. aastal, Tuna, 2008/3
Sügav uni (film 1946)

"Sügav uni" (inglise "The Big Sleep") on 1946. aastal linastunud Ameerika Ühendriikide film noir, mille lavastas Howard Hawks. Linateos põhineb Raymond Chandleri samanimelisel romaanil. Aastal 1997 tunnistati film kultuuriliselt oluliseks ning võeti USA Kongressi raamatukogu National Film Registrysse. Humphrey Bogart – Philip Marlowe Lauren Bacall – Vivian Sternwood Rutledge John Ridgely – Eddie Mars Martha Vickers – Carmen Sternwood Peggy Knudsen – Mona Mars Regis Toomey – ringkonnaprokuratuuri peauurija Bernie Ohls Charles Waldron – kindral Guy de Brisay Sternwood Bob Steele – Lash Canino Elisha Cook, Jr. – Harry Jones 1001 filmi mida elu jooksul peab nägema. Varrak 2004, lk. 222 Titles.[alaline kõdulink] U.S. National Film Registry Films Selected to The National Film Registry, Library of Congress 1989-2008. National Film Preservation Board. Library of Congress Sügav uni (film 1946) andmebaasis TCM Movie Database (inglise keeles) "Sügav uni (film 1946)" andmebaasis Box Office Mojo (inglise) The Big Sleep (1946).'AllRovi The Big Sleep (1946). Greatest Films - The Best Movies in Cinematic History Crowther, Bosley. "The Big Sleep, Warner Film in Which Bogart and Bacall Are Paired Again". The New York Times.
Nicholas Hawkins

Nicholas Hawkins, ka Nicholas Hawkyns (umbes 1495 – 1534) oli Inglismaa vaimulik ja diplomaat. 1527. aastal sai vaimuliku õiguse alal doktorikraadi omandanud Hawkins Ely kiriku ülemdiakoniks. 1533. aastal, oma vanema sugulase ja ristiisa, piiskop Nicholas Westi surma järel, valiti Hawkins Ely piiskopiks, kuid ta suri enne, kui ta jõudis piiskopiametisse astuda. 1532. aastal oli kuningas Henry VIII saatnud Hawkinsi Mandri-Euroopasse otsima toetust kuninga ja Aragóni Catherine'i abielu tühistamiseks. Hawkins jõudis 1533. aastal Catherine'i õepoja, Saksa-Rooma keisri ja Hispaania kuninga Karl V (Carlos I) õukonda Hispaanias, kus ta püüdis keisrit veenda lahutuse õiguspärasuses ning ka selles, et Katherine'i ja tema tütart Maryt koheldakse hästi. Hawkins tõlkis ladina keelde ka Henry VIII abielulahutust õigustava teksti "The Glass of Truth". Lahutust ja kuninga uut abielu Anne Boleyniga aitas õigustada ka Canterbury peapiiskop Thomas Cranmer, kes saatis 1533. aastal Hawkinsile neid küsimusi puudutava kirja. Hawkinsi üritus siiski nurjus ning Henry VIII ja keisri suhted halvenesid. Hawkins suri ootamatult 1534. aastal, kui ta oli tagasiteel Hispaaniast Inglismaale, sel puhul kahtlustati ka mürgitamist. [1] Hawkinsi taustast Cranmeri kirja publitseeringud: britannia.com ja luminarium.org [2]
Timuti tänav

‹ Kaart ajutiselt peidetud (?) › Timuti tänav on tänav Tallinnas Põhja-Tallinna linnaosas Pelgulinna asumis. Tänav algab Heina tänavalt, ristub Õle ja Ristiku tänavaga ning lõpeb Roo tänaval. Aastatel 1910–1939 kandis tänav Albert Koba koera järgi Tarabella tänava nime. 1930. aastate esimesel poolel peeti Tarabella (Timuti) 26 asuvas endises tööstushoones Peeteli koguduse jumalateenistusi. Timuti tn 24 asub Kolde Lasteaed http://www.eki.ee/knab/tallinn1.htm Päring kohanimeandmebaasist. Eesti kohanimed Nerman, Robert. Peeteli kirik ja kogudus enne pommitamist // Eesti Päevaleht, 14. august 2003. Tarabella tänava majaomanikud 1913
Signe Lomp

Signe Lomp (sündinud 31. augustil 1969) on eesti lavastuskunstnik. Ta lõpetas juunis 1995 Eesti Kunstiakadeemia stsenograafia erialal. Eesti Kunstiakadeemia vilistlased
Tallinna väljakute loend

Tallinna väljakute loend # A B C D E F G H I J K L M N O P Q R S Š Z Ž T U V W Õ Ä Ö Ü X Y 20. augusti väljak Admiraliteedi väljak Apollo plats Brookusplats Harju väljak (endine) Hiiu väljak (endine; ka Paraadi väljak, Paraadi plats) Hommiku väljak (Balti Jaama Turul) Islandi väljak Jaama plats (planeeritav; ka Jaama väljak)) Kaasani plats (endine) Kalamaja plats (ka Kalamaja väljak, Kalma väljak) Karjavärava plats Kiriku plats (varem ka Kirikuplats, Raamatukogu plats) Kohtuotsa vaateplats (ka Kohtuotsa vaateplatvorm) Kompassi plats (ka Kompassi väljak) Komsomoli väljak (endine; tänapäeval Uue Maailma haljak) Kontserdiväljak Koolimaja plats (endine; ka Valguse puiestik) Adam Johann von Krusensterni väljak Laadaplats (endine; kaUus turg, Täiturg, Vanakraamiturg) Laeva väljak Lauluväljak (ka Laulupeo plats) Lennujaama väljak Lossi plats (varem ka Lossiplats, Toomturg, Toompea turg, Doompea plats, Doompää plats) Näitusväljak Patkuli vaateplats (ka Patkuli vaateplatvorm) Patriarh Aleksius II väljak Pelgulinna väljak Piiskopi vaateplats (ka Piiskopi vaateplatvorm, Piiskopi aed) Pioneeride väljak (endine; tänapäeval Politseiaed) Raekoja plats (varem ka Suur turg) Rataskaevu plats Roheline turg Suurgildi plats (varem ka Gildi plats) Tartu väljak (endine) Teatri väljak (aastatel 1972–1991 Eesti Punaste Küttide väljak) Tornide väljak (varem ka Näituse väljak, Väljanäituse plats, Stalingradi väljak) Turu plats (varem ka Turg, Turuplats) Uue Maailma plats Vabaduse väljak (varem ka Heina turg, Palgi turg, Puu- ja Heinaturg, Harju turg, Peetri plats, Vabaduse plats, Vabadusväljak, Võiduväljak, Võidu väljak) Vabastajate väljak (endine; tänapäeval Tõnismäe haljak) Viru väljak (varem ka Täiturg, Vene turg, Stalini väljak, Keskväljak) Veelennujaama plats (endine) Õhtu väljak (Balti Jaama Turul)